***S I C I L I J A***

**CATANIA – ETNA - SIRACUSA - AGRIGENTO – MONREALE – PALERMO**

**027-2024**

|  |  |
| --- | --- |
| **18.10.****petak** | Polazak autobusa u 5,00 sati iz Sukoišanske ulice u Splitu. Vožnja do Dubrovnika. Po dolasku u trajektnu luku *check in* i ukrcaj na brod. Isplovljavljanje broda za Bari je u 11,00 sati s dolaskom u Bari oko 18:30. Polusatna vožnja autobusom do hotela u okolici Barija. Večera. Noćenje. |
| **19.10.****subota** | Doručak. Odjava iz hotela. Vožnja prema Siciliji. Dolazak u luku u *Villa San Giovanni* i ukrcaj na trajekt. Polusatna plovidba do Sicilije. Iskrcaj u luci Messina i nastavak vožnje do ***Taormine***, najpoznatijeg turističkog odmarališta na Siciliji još od doba rimskog carstva. Gradić smješten u podnožju vulkana Etne prepoznatljiv je po živopisnim gradskim ulicama, prekrasnim rascvjetalim vrtovima i ostacima rimsko-grčkog amfiteatra *Teatro Greco* koji se danas koristi kao pozornica za predstave na otvorenom. Šetnja gradskim uličicama te slobodno vrijeme za osobne programe. Polazak za ***Cataniu***. Smještaj u hotel. Večera. Noćenje. |
| **20.10.****nedjelja** | Doručak. Vožnja autobusom do ***Siracuse***, rodnog mjesta matematičara i fizičara Arhimeda, te grada koji čuva umjetničko blago Velike Grčke. Ovaj grad je za vrijeme antike bio jedan od najznačajnijih grčkih gradova. Po dolasku odlazak u razgled arheološkog parka ***Neapolis*** sa veličanstvenim grčkim kazalištem, kamenolomom, rajskim parkom i amfiteatrom u pratnji lokalnog vodiča. Nastavak razgleda centra ***Siracuse***: *Normanska katedrala, dvorac, gotičke palače, Piazza del Duomo, Arhimedov trg, Forum, Panteon, Apolonov hram, Dionizijevo uho, grčki hram, kazalište, rimski amfiteatar iz 2.st*.. Slobodno vrijeme za osobne programe. Ukoliko vremenske prilike dozvole fakultativno odlazak autobusom do ***Etne***, najvišeg aktivnog vulkana u Europi, visine do 3340 m. Povratak u ***Cataniu*** i odlazak u šetnju gradskim središtem drugog po veličini grada na Siciliji. Tijekom povijesti grad je pretrpio razorne potrese i erupcije vulkana Etne, no zahvaljujući obnovi danas je Catania grad sa raskošnim palačama i trgovima: *glavni trg* sa *katedralom, Palača pravde, rimski amfiteatar, Slonova fontana – simbol grada, luka*, ... Slobodno vrijeme za šetnju i kupovinu po jednoj od najpoznatijih trgovačkih ulica *Via Etnea*. Povratak u hotel. Večera. Noćenje. |
| **21.10.****ponedjeljak** | Doručak. Odjava iz hotela. Polazak autobusom prema središnjoj Siciliji do ***Piazze Armerine****.* Razgled rimske vile ***Villa Romana del Casale*** sa lokalnim vodičem, koja je upisana na UNESCO-v popis svjetske baštine. Polazak prema **Agrigentu**, najznačajnijem antičkom lokalitetu na Siciliji. Po dolasku razgled „*Doline hramova*“ sa lokalnim vodičem - lokaliteta s najbolje očuvanim antičkim hramovima na svijetu koji se nalaze pod UNESCO-ovom zaštitiom: *Jupiterov, Herkulov, Junonin i Konkordijin hram*. Smještaj u hotel. Kraći odmor. Odlazak u šetnju srednjovjekovnim gradskim uličicama prepunim trgovinama, tratorijama i barovima. Povratak u hotel. Večera. Noćenje. |
| **22.10.****utorak** | Doručak. Odjava iz hotela. Vožnja autobusom do gradića ***Monreale*** koji se smjestio na padinama brda iznad plodne doline sa nasadima naranči, maslina i badema, poznate kao „Zlatna školjka“. U pratnji lokalnog vodiča razgled najljepše sicilijanske katedrale građene u 12.st.. Nastavak vožnje do obližnjeg ***Palerma***, najvećeg grada na Siciliji kojeg su kroz stoljeća gradili Feničani, Rimljani, Saraceni, Bizantinci, Vikinzi, Španjolci i Francuzi. Šetnja starom gradskom jezgrom koja se nalazi na UNESCO-vom popisu mjesta svjetske baštine. U pratnji lokalnog vodiča razgled - *Cappella Palatina* i *Chiesa della Martorana* , te nastavak pješačkog obilaska grada: *dvorac Zisa, Admiralski most, crkva San Giovanni degli Eremiti, crkva sv. Katalda, gradski trgovi sa sa fontanama*, ... Smještaj u hotel. Večera. Noćenje. |
| **23.10.****srijeda** | Doručak. Odjava iz hotela. Polazak prema malom ribarskom mjestu ***Cefalu***, kojeg još nazivaju i biserom Tirenskog mora. Kraći odmor. Polazak za Messinu. Ukrcaj na trajekt i plovidba do luke Villa San Giovanni. Iskrcaj s broda i nastavak vožnje autobusom do okolice Barija.Smještaj u hotel. Večera. Noćenje. |
| **24.10.****četvrtak** | Doručak. Odjava iz hotela. Vožnja autobusom do Barija. Ukrcaj na trajekt s polaskom u 12:00 sati za Dubrovnik. Uplovljavanje u luku u Dubrovnik je oko 20,00 sati. Polazak za Split s dolaskom u kasnijim večernjim satima. |
|  |  |

 **CIJENA ARANŽMANA:**

|  |  |
| --- | --- |
| **Uplata kod prijave: 100,00 €** |  36 – 40 putnika **910, 00 €** |
| MOGUĆNOST OBROČNE OTPLATE: |  31 – 35 putnika **950, 00 €** |
| nadoplata za 1/1 sobu – 150,00 € |  26 – 30 putnika **999, 00 €** |
|  |  |
|  |  |

**Program uključuje:** prijevoz autobusom turističke klase na navedenim relacijama, vožnju brodom – palubna karta - na relaciji Dubrovnik – Bari – Dubrovnik, plovidbu trajektom na relaciji V.San Giovanni – Messina – V.San Giovanni, smještaj u hotelima 3\*/4\* u Cataniji, Agrigentu, Palermu, Bariju (okolica) na bazi polupansiona sa uključenim city tax, ulaznice i usluge lokalnih vodiča u Siracusi, Piazzi Armerini, Agrigentu Palermu i Monrealeu, troškove autocesta, parkinga i check-pointa, lučke takse i pristojbe, putno zdravstveno osiguranje, osiguranje od posljedica nesretnog slučaja, jamčevinu za turistički paket aranžman, zakonom propisan PDV, voditelja putovanja te organizaciju putovanja.

**Program ne uključuje**: izlet do vulkana ***Etne,*** do 2.500.m.n.m.*,* ovisi o vremenskim prilikama. Informativna cijena u trenutku pisanja programa iznosi 65,00 € i uključuje povratnu vožnju žičarom i autobusom. Razgled traje oko 2,5 sata.

**Preporuka:** uplata police rizika od otkaza putovanja: **31,00** € (isključivo prilikom prve uplate)

 **ZA OVO PUTOVANJE DOVOLJNA JE OSOBNA ISKAZNICA** (preslik osobne iskaznice dostaviti Agenciji)

**PUTOKAZI SPLIT, Mažuranićevo šetalište 14, tel: 021/455-038, R.V. 9,00 – 13,00 sati**

**mob: 099/26-424-26, www.putokazi-split.com; e-mail:** **jelena@putokazi-split.com**

ID COD: HR-AB-21060271971